নামাজ আল্লাহ এবং বান্দার মধ্যে একটি সুদৃঢ় বন্ধন। কিয়ামত পর্যন্ত নামাজ আসমান ও জমিনের মাঝে সেতুবন্ধ হয়ে থাকবে, দুনিয়ার পঙ্কিলতা ও পার্থিব নীচুতা থেকে রুহানি ঊর্ধ্বজগতে আরোহণের দরজা বান্দার জন্য সবসময় উন্মুক্ত থাকবে। যদিও আসমান দুনিয়া থেকে বিচ্ছিন্ন কোনো জিনিস নয়। তবে অনেক দূরে। নামাজ হচ্ছে মিরাজ, এতে রুহসমূহ বিনীত ও একনিষ্ঠভাবে আল্লাহর দরবারে ফিরে যায়। সালাতের মাধ্যমে মুমিনরা আল্লাহর নৈকট্য অর্জন করে। যেমন রসুল (সা.) নৈকট্য অর্জন করেছিলেন মিরাজের মাধ্যমে।